EUROPOS VADOVŲ TARYBOS SPRENDIMAS,
priimtas gavus Komisijos pirmininko sutikimą,
2009 m. gruodžio 4 d.
dėl Sąjungos vyriausiojo įgaliotinio užsienio reikalams ir saugumo politikai paskyrimo
(2009/950/ES)
EUROPOS VADOVŲ TARYBA,
atsižvelgdama į Europos Sąjungos sutartį, ypač į jos 18 straipsnio 1 dalį,
kadangi:
(1)
2009 m. gruodžio 1 d. Catherine ASHTON paskirta Sąjungos vyriausiąja įgaliotine užsienio reikalams ir saugumo politikai laikotarpiui nuo 2009 m. gruodžio 1 d. iki dabartinės Komisijos kadencijos pabaigos.
(2)
Vadovaujantis Europos Sąjungos sutarties 17 straipsnio 7 dalies trečia pastraipa, pirmininką, Sąjungos vyriausiąjį įgaliotinį užsienio reikalams ir saugumo politikai ir kitus Komisijos narius kolektyviai balsuodamas tvirtina Europos Parlamentas.
(3)
Sąjungos vyriausiasis įgaliotinis užsienio reikalams ir saugumo politikai turėtų būti paskirtas laikotarpiui nuo dabartinės Komisijos kadencijos pabaigos iki 2014 m. spalio 31 d.,
PRIĖMĖ ŠĮ SPRENDIMĄ:
1 straipsnis
Catherine ASHTON skiriama Sąjungos vyriausiąja įgaliotine užsienio reikalams ir saugumo politikai laikotarpiui nuo dabartinės Komisijos kadencijos pabaigos iki 2014 m. spalio 31 d.
2 straipsnis
Apie šį sprendimą Catherine ASHTON praneša Europos Vadovų Tarybos pirmininkas.
Šis sprendimas įsigalioja jo pranešimo dieną.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje 2009 m. gruodžio 4 d.